Ne ls territórios de la Colómbia i de la Benezuela la cordilheira ramifica-se i prolonga-se até quaije tocar l Mar de l Caribe. An sue parte meridional sirbe de lhonga frunteira natural antre Chile i Argentina. Na zona central, ls Andes se alhárgan dando lhugar a un praino eilebado coincido cumo Altiplano. L Altiplano ye cumpartilhado pul Peru, Bolíbia i Chile. La cordilheira torna a streitar-se ne l norte de l Peru i alharga-se outra beç na Colómbia para streitar-se i debedir-se al antrar na Benezuela.